C 184/24
LT
Europos Sąjungos oficialusis leidinys
2023 5 25
PRIEDAS
Pramonės permainų konsultacinės komisijos papildomoji nuomonė „Penktoji pramonės revoliucija medinių konstrukcijų sektoriuje“ pateikiama toliau:
Pramonės permainų konsultacinės komisijos nuomonė „Penktoji pramonės revoliucija medinių konstrukcijų sektoriuje“ (TEN/794 papildomoji nuomonė)
Pranešėjas Martin BÖHME Bendrapranešėjis Rolf GEHRING
Plenarinės asamblėjos sprendimas
2022 11 15
Teisinis pagrindas
Darbo tvarkos taisyklių 56 straipsnis 1 dalis Papildomoji nuomonė
Atsakingas skyrius
Pramonės permainų konsultacinė komisija (CCMI)
Priimta skyriuje
2023 2 27
Balsavimo rezultatai (už / prieš / susilaikė)
29 / 0 / 3
1.
Išvados ir rekomendacijos 1.1.
Europos ekonomikos ir socialinių reikalų komitetas (EESRK) pabrėžia, kad medienos kaip statybinės medžiagos naudojimas suteikia daug galimybių, nes tai yra tvari ir ekonomiškai efektyvi alternatyva, papildanti tradicines statybines medžiagas, pavyzdžiui, betoną ir plieną.
Dar vienas privalumas – didelis darbo našumas medinių konstrukcijų statybos srityje, leidžiantis greičiau ir efektyviau statyti pastatus.
Dėl galimybės gamykloje iš anksto surinkti sudedamąsias dalis taip pat sumažėja sąnaudos ir padidėja sauga statybos metu.
1.2.
Medinių konstrukcijų statybų darbo jėgos švietimas, mokymas ir mokymasis visą gyvenimą yra kaip niekad svarbūs.
Švietimas ir mokymas turi būti socialinio dialogo, kuriame dalyvautų visi socialiniai partneriai, rezultatas.
1.3.
Stiprinant medinių konstrukcijų statybos sektorių EESRK įžvelgia daug galimybių darbuotojams, ypač kaimo vietovėse.
Deramos darbo vietos medienos pramonėje ir medinių konstrukcijų statybos sektoriuje gali padėti pagerinti ekonominę padėtį kaimo vietovėse, kuriose medienos pramonei tenka svarbus vaidmuo.
1.4.
EESRK pabrėžia didelę medinių konstrukcijų statybos naudą aplinkai.
Vienas didžiausių privalumų – mediena yra atsinaujinanti žaliava, iš kurios gaminant komponentus ir pastatus bei per visą jų gyvavimo ciklą išmetama mažiau CO2 nei naudojant kitas statybines medžiagas.
Be to, naudojant medieną statybų sektoriuje prisidedama prie miškų išsaugojimo ir priežiūros, nes taip skatinama tvari miškotvarka.
Augimo metu medžiai iš atmosferos sugeria CO2 ir jį kaupia.
Taigi, medieną naudojant kaip statybinę medžiagą, ji tampa žaliąja statybine medžiaga ir prisideda prie bendro šiltnamio efektą sukeliančių dujų kiekio mažinimo.
1.5.
EESRK atkreipia dėmesį į savo naujausius leidinius statybų ir statybos produktų tema, visų pirma nuomones „Suderintos statybos produktų rinkodaros sąlygos“ (1) ir „Medinės konstrukcijos siekiant sumažinti CO2 kiekį pastatų sektoriuje“ (2).
(1) (2)
OL C 75, 2023 2 28, p. 159.
EESRK nuomonė Medinių konstrukcijų statyba siekiant sumažinti išmetamo CO2 kiekį pastatų sektoriuje (žr. OL p. 18).